A.S. Roma

Associazione Sportiva Roma, i daglig sprog kaldet bare Roma, er en italiensk fodboldklub fra landets hovedstad Rom, som spiller i landets bedste række, Serie A. Klubben blev grundlagt i 1927 som en fusion af tre klubber i byen, og den har spillet i den bedste række i italiensk fodbold i alle bortset fra en enkelt sæson af sin eksistens. De har vundet 3 mesterskaber, samt flere andre pokaltuneringer.

Historie

Grundlæggelse og tidlige år 
Klubben blev dannet den 7. juni 1927 som en fusion mellem de tre klubber Roman FC, SS Alba-Audace og Fortitudo-Pro Roma SGS. Klubbens dannelse var især baseret på, at give Rom et hold, som kunne konkurrere med de norditalienske hold, som dominerede fodbold i Italien.

Klubben havde succes i sine første år, som inkluderede at de blev andenpladsen to gange, først i 1930-31 sæsonen, og igen i 1935-36. Det lykkedes dog endelig for Roma, at sikre deres første mesterskab i 1941-42 sæsonen.

Nedgang og retur 
Efterkrigstiden blev dog en tid med problemer for klubben, og efter flere sæsoner i den dårlige ende af Serie A, kulminerede det i 1950-51 sæsonen med, at Roma for første gang i klubbens historie rykkede ned i Serie B. De sikrede sig dog direkte oprykning tilbage til den bedste række. De næste mange år var i høj grad defineret af middelmådige resultater, med en enkelt andenplads som det bedste resultat i perioden.

Deres første større trofæ siden krigstiden kom i 1961, hvor at de vandt Inter-Cities Fairs Cup hvor de slog engelske Birmingham City. Få år senere i 1964 vandt klubben sin første Coppa Italia. Det vandt igen Coppa Italia i 1969.

1970'erne blev igen en periode med mere middelmådige resultater, og deres bedste resultat i årtiet var en tredjeplads i Serie A.

Den anden titel 
I 1980-81 sæsonen kom Roma for første gang på andenpladsen siden 1955, og denne succes fortsatte. Det kulminerede med, at Roma i 1982-83 vandt deres andet mesterskab. Den succesfulde periode i 1980'erne resulterede også i to Coppa Italia sejrer, og at de to gange yderlige endte på andenpladsen i ligaen.

Roma vendte dog tilbage til mere middelmådige resultater fra slutningen af 80'erne og ind i 90'erne. Deres bedste resultat i ligaen i årtiet var i 1997-98, hvor de sluttede på fjerdepladsen.

Trejde mesterskab 
Roma vendte tilbage til toppen af italiensk fodbold ved årtusindeskiftet. Klubben blev ledt af den lokale anfører Francesco Totti, og vandt i 2000-01 sæsonen deres trejde mesterskab. 2000'erne blev defineret med andenpladsen. Mellem deres mesterskabssejr i 2001 og frem til 2010, sluttede klubben på andenpladsen seks gange.

Amerikansk ejerskab 
Roma havde siden 1990'erne været ejet af Senesi-familien, men gældproblemer betød, at de måtte sælge klubben, og i august 2011 blev det annonceret, at klubben blev solgt til en amerikansk investeringgruppe.

Efter en række middelmådige år, var Roma mere konkurrencedygtige, og sluttede i top fire i ligaen fem sæsoner i streg mellem 2013 og 2018.

Roma blev i 2020 igen solgt, denne gang til en ny amerikansk investeringsgruppe.

Stadion 

AS Roma spiller sine hjemmekampe på Stadio Olimpico i Rom, et stadion klubben deler med lokalrivalerne Lazio. Klubben har spillet på stadionet siden 1953.

Det var oprindeligt planlagt, at Roma ville flytte til deres eget nybygget stadion, kaldet Stadio della Roma. I februar 2021 blev det dog annonceret, at planner om det nye stadion blev sat på pause.

Nuværende spillertrup

Udlånt

Titler

Nationale titler 

 Serie A (3): (1941-42, 1982-83, 2000-01)
 Serie B (1): (1951-52) 
 Coppa Italia (9): (1963-64, 1968-69, 1979-80, 1980-81, 1983-84, 1985-86, 1990-91, 2006-07, 2007-08)
 Supercoppa Italiana (2): (2001, 2007)

Internationale titler 

 UEFA Europa Conference League (1): (2021-22)
 Inter-Cities Fairs Cup (1): (1960-61)

Referencer

Eksterne henvisninger 

 Dansk side om Roma 

 
Etableret i 1927